Orientavimosi sporto ir rogainingo simbolis – prizmė
**Rogainingas** yra ilgo nuotolio komandinės varžybos, reikalaujančios tiek maršruto planavimo, tiek ir orientavimosi (navigacijos) vietovėje tarp kontrolinių punktų naudojantis tos vietovės žemėlapiu. Rogaininge komandos sudarytos iš 2-5 žmonių ir suskirstytos pagal amžių ir lytį. Rogainingo varžybose nugalėtojai nustatomi pagal komandų surinktus taškus, o taškus komanda gauna už kiekvieną aplankytą kontrolinį punktą. Kontrolinių punktų taškų vertės skiriasi, vertė priklauso nuo punkto sudėtingumo ir atstumo nuo starto vietos. Pasaulio ir Europos čempionatuose komandos varžosi 24 valandas, tačiau mažesnės varžybos gali būti ir trumpesnės, pvz. 3 ar 6 valandos. Rogainingas reikalauja komandinio darbo, ištvermės, mokėjimo orientuotis, naudotis žemėlapių ir kompasu.

Istorija
--------

Rogainingo sporto ištakos siekia dar 1947 m. kaip Australijos Melburno universiteto alpinizmo klubas organizavo kalnų sporto varžybas, o viena iš rungčių buvo rogainingas. Tačiau pirmosios atskiros Rogainingo varžybos įvyko tik 1976 m. Australijoje, Viktorijos valstija.
Sporto pavadinimas (angl. *Rogaine*) yra kilęs iš trijų šio sporto pradininkų australų pirmųjų vardų raidžių: Ro (Rod Phillips), Gai (Gail Davis), Ne (Neil Phillips) – RoGaiNe. Rogainingas greitai tapo populiarus Australijoje, bet pirmosios varžybos užsienyje įvyko tik 1986 m. Kanadoje. 1989 m. Australijoje buvo įkurta Tarptautinė rogainingo federacija. Pirmasis pasaulio rogainingo čempionatas įvyko 1992 m. Australijoje netoli Melburno. Nuo 1996 m. pasaulio rogainingo čempionatai vyko kas dvejus metus, o nuo 2012 m. jie vyks kas metus. Europos rogainingo čempionatai vyksta kas vienerius metus, o pirmasis įvyko 2003 m. Rusijoje.

Tarptautinės Rogainingo Federacijos logotipas

Taisyklės
---------

Komandas sudaro nuo dviejų iki penkių narių. Komandos tikslas yra aplankyti kuo daug kontrolinių punktų per varžyboms numatytą laiką. Rogainingo pagrindas yra orientavimosi sportas, tačiau skirtingai nei orientavimosi sporte kontrolinius punktus reikia rinkti ne eiliškumo tvarka, kaip tie punktai yra sujungti žemėlapyje, bet laisvai pasirinkta tvarka. Už kiekvieną aplankytą kontrolinį punktą komanda gauną taškų, kontrolinių punktų vertės priklauso nuo punkto sudėtingumo vietovėje ir atstumo nuo starto vietos. Laimi komanda daugiausiai surinkusi taškų per kontrolinių punktų rinkimui numatytą laiką. Komandos keliauti tik bėgte arba pėsčiomis, orientuojasi naudojantis kompasus ir žemėlapiu. Varžybų metu dalyviai patys reguliuoja savo judėjimo ir poilsio režimą, dalyviai visada gali grįžti į varžybų centrą. Ten dalyviai gali pailsėti, pamiegoti, gauti maitinimą.
Pasaulio ir Europos Rogainingo čempionatai vyksta 24 valandas. Tačiau mažesnės varžybos gali vykti ir trumpiau, pavyzdžiui, 6, 8, 12 ar 15 valandų. Priklausomai nuo vietovės sudėtingumo patyrę sportininkai per 24 valandas gali įveikti virš 100 kilometrų. Rogaininge žemėlapio mastelis būna nuo 1:25 000 iki 1:50 000, o vietovės plotas apie 250 kvadratinių kilometrų.

Pasaulio ir Europos Rogainingo čempionatai
------------------------------------------

**Pasaulio čempionatai**| No | Metai | Vieta | Komandų skaičius |
| --- | --- | --- | --- |
| 1 | 1992 | Australijos vėliava Australija, Bičvortas | 194 |
| 2 | 1996 | Australijos vėliava Australija, Singltono kalnas | 271 |
| 3 | 1998 | Kanados vėliava Kanada, Kamlupsas | 134 |
| 4 | 2000 | Naujosios Zelandijos vėliava Naujoji Zelandija, Kraistčerčas | 193 |
| 5 | 2002 | Čekijos vėliava Čekija, Lesna | 182 |
| 6 | 2004 | Jungtinių Amerikos Valstijų vėliava Jungtinės Amerikos Valstijos, Arizona | 176 |
| 7 | 2006 | Australijos vėliava Australija, Varambanglzas | 308 |
| 8 | 2008 | Estijos vėliava Estija, Karula | 339 |
| 9 | 2010 | Naujosios Zelandijos vėliava Naujoji Zelandija, Čivjetas | 250 |
| 10 | 2012 | Čekijos vėliava Čekija, Pršebužas | 333 |
| 11 | 2013 | Rusijos vėliava Rusija, Alolas | 314 |
| 12 | 2014 | Jungtinių Amerikos Valstijų vėliava Jungtinės Amerikos Valstijos, Pietų Dakota | 180 |
| 13 | 2015 | Suomijos vėliava Suomija, Sariselkė | 374 |
| 14 | 2016 | Australijos vėliava Australija, Alis Springsas | 303 |
| 15 | 2017 | Latvijos vėliava Latvija, Razna | 426 |
| 16 | 2019 | Ispanijos vėliava Ispanija, La Molina | 386 |
| 17 | 2022 | Čekijos vėliava Čekija, Paprsekas |  |
| 18 | 2023 | Jungtinių Amerikos Valstijų vėliava Jungtinės Amerikos Valstijos, Nortstar Kalifornija |  |
|

**Europos čempionatai**| No | Metai | Vieta | Komandų skaičius | Dalyvių skaičius |
| --- | --- | --- | --- | --- |
| 1 | 2003 | Rusijos vėliava Rusija, Permė | 40 | 84 |
| 2 | 2005 | Estijos vėliava Estija, Neva | 89 | 199 |
| 3 | 2006 | Ukrainos vėliava Ukraina, Storožynecas | 104 | 226 |
| 4 | 2007 | Latvijos vėliava Latvija, Smiltenė | 162 | 352 |
| 5 | 2008 | Rusijos vėliava Rusija, Mitčuriskojė | 143 | 306 |
| 6 | 2009 | Suomijos vėliava Suomija, Ilesas | 240 | 525 |
| 7 | 2010 | Ukrainos vėliava Ukraina, Migovas | 123 | 265 |
| 8 | 2011 | Latvijos vėliava Latvija, Rauna | 280 | 600 |
| 9 | 2012 | Lietuvos vėliava Lietuva, Molėtai | 170 | 370 |
| 10 | 2013 | Ispanijos vėliava Ispanija, La Ljakuna | 169 | 367 |
| 11 | 2014 | Estijos vėliava Estija, Orava | 289 | 612 |
| 12 | 2015 | Čekijos vėliava Čekija | 238 | .. |
| 13 | 2016 | Ispanijos vėliava Ispanija | 198 | .. |
| 14 | 2017 | Italijos vėliava Italija | .. | .. |
|

Taip pat skaitykite
-------------------

* Orientavimosi sportas

Naudingos nuorodos
------------------

* Tarptautinė Rogainingo Federacija
* Orientavimosi sportas Lietuvoje
* 9-asis Europos Rogainingo čempionatas Lietuvoje
* 10-asis Europos Rogainingo čempionatas Ispanija Archyvuota kopija 2012-11-27 iš Wayback Machine projekto.
* 11-asis Europos Rogainingo čempionatas Estija Archyvuota kopija 2014-01-09 iš Wayback Machine projekto.
* 13-asis Pasaulio Rogainingo čempionatas Suomija